[{"text_idx": "#000002", "text": "Dysgwch fwy am ein cryfderau mewn ymchwil a\u2019r meysydd sydd o ddiddordeb i ni."}, {"text_idx": "#000003", "text": "Mae gan Abertawe a\u2019i rhanbarth gyfoeth o dreftadaeth ddiwydiannol ac mae gwaith helaeth gyda phartneriaid yn y sector treftadaeth a Phrifysgol Abertawe wedi chwarae rhan flaenllaw mewn prosiectau i adfywio safleoedd diwydiannol gynt yn y ddinas ers y 1960au yn ogystal a\u0302\u2019n rhan yn y prosiect i adennill Cwm Tawe Isaf."}, {"text_idx": "#000005", "text": "Mae ein hymchwil a\u2019n hyfforddiant o\u0302l-raddedig yn cael eu cyfoethogi gan fynediad at y cyfoeth o gasgliadau amgueddfeydd ac archifau sydd ym meddiant y brifysgol."}, {"text_idx": "#000006", "text": "Mae Canolfan Eifftaidd y brifysgol yn gasgliad o Henebion Eifftaidd sydd o arwyddoca\u0302d rhyngwladol. Fe\u2019i sefydlwyd ym 1988 ac mae\u2019n un o brif gyrchfannau ymwelwyr Abertawe ac yn adnodd pwysig i ysgolheigion, athrawon a myfyrwyr sy\u2019n ymweld."}, {"text_idx": "#000007", "text": "Archifau Richard Burton yw cof corfforaethol ac ystorfa archifau Prifysgol Abertawe ac maent yn cadw deunydd o arwyddoca\u0302d lleol, rhanbarthol a chenedlaethol. Mae\u2019r Archifau\u2019n dethol ac yn diogelu\u2019r holl gofnodion o werth hanesyddol a gre\u0308wyd gan y Brifysgol neu a ddaeth i\u2019w meddiant ac yn eu gwneud yn hygyrch i bawb, gan gynnwys Rheilffordd y Mwmbwls, y diwydiannau metel, bywyd yr actor Richard Burton, ac eitemau sy\u2019n gysylltiedig a\u0302 bywydau cyn-aelodau staff a myfyrwyr."}, {"text_idx": "#000013", "text": "Drwy bwysleisio pwysigrwydd treftadaeth i hunaniaethau diwylliannol byd-eang, maent yn creu cysylltiadau rhwng diogelu a rheoli treftadaeth, gwahanol ganllawiau cyfreithiol a pholisi rhyngwladol, heriau a moeseg treftadaeth gynhennus a rhanddeiliaid amrywiol. Mae\u2019r gwaith hwn yn ymestyn o waith cydweithredol pwysig ar dreftadaeth hynafol sy\u2019n canolbwyntio ar ddiogelu treftadaeth mewn ardaloedd lle ceir gwrthdaro, i ymchwil ar Gofebion Cymreig i\u2019r Rhyfel Mawr a phartneriaeth gydag UNESCO i ystyried sut y mae ymarfer treftadaeth yn creu\u2019r dyfodol yn y gymuned dreftadaeth fyd-eang. Yn o\u0302l gartref, mae Canolfan Eifftaidd enwog Prifysgol Abertawe yn darparu canolbwynt ar gyfer ymchwil ac astudiaethau ar henebion Eifftaidd o fewn cyd-destun ehangach dysgu sy\u2019n seiliedig ar wrthrychau."}, {"text_idx": "#000014", "text": "Mae CHART yn dwyn pobl sydd ag arbenigedd a syniadau ym maes treftadaeth ynghyd i greu cyfleoedd o fewn y Brifysgol a thu hwnt i hynny. Cysylltwch a\u0302 ni i ddechrau sgwrs heddiw."}]